kardosdrur/scandi-wiki huggingface dataset:
Fatuma Ali

Fatuma Ali (født 1950, Belet Weyne, Somalia) er en dansk-somalisk psykiater.
Hun var tidligere administrerende overlæge.

Efter en grunduddannelse i Somalia fik Ali sprogundervisning ved Moskvas statsuniversitet fra 1965 til 1966 og senere i 1970 afsluttede hun uddannelserne som sygeplejeske og jordemoder. I 1977 fik hun den lægevidenskabelige embedseksamen i Moskva og i 1980 blev det til en dansk lægevidenskabelig embedseksamen.
Efter en uddannelse til speciallæge i psykiatri arbejdede Ali ved Hillerød Sygehus og senere ved Københavns Kommune.
Fra 1997 til 2005 boede hun på Grønland og arbejde ved Dronning Ingrids Hospital.
Sideløbende har hun fungeret som underviser i psykiatri.

I 1994 udgav Ali bogen "Hvor kommer du fra? Min vej til Danmark".
Hun deltager fra tid til anden i den danske debat med emne såsom Grønland og psykiatri.

I 2018 fik Ali Lægeforeningen Sjællands Kollegialitetspris.

Referencer  

Psykiatere fra Danmark
Malene Ravn

Malene Ravn (født 4. april 1971 i Virum) er en dansk skønlitterær forfatter.

Hun debuterede i 2014 med romanen Det eneste rigtige og fik sit gennembrud i 2018 med I dine øjne, som handler om den dansk-kinesiske dreng Erik, der var efterkommer af en af de kinesere, der blev udstillet i Tivoli i 1902. To år senere udgav hun Hvor lyset er om billedkunstneren Carl Fischer. Denne er nomineret til DR Romanprisen 2021

Hun er uddannet er cand.mag. i dansk, retorik og sprogpsykologi fra Københavns Universitet Amager i 1999.

Bibliografi 
Siden sin debut i 2014 har Ravn udgivet fire romaner på Gyldendal:

 Det eneste rigtige (2014), 
 Mia (2016), 
 I dine øjne (2018), 
 Hvor lyset er (2020),

Kilder

Eksterne henvisninger 
 Personlig hjemmeside
 Forfatterportræt på Gyldendal.dk
 Forfatterportræt på Forfatterweb.dk

Personer fra Virum
Kvindelige forfattere i det 21. århundrede
Romanforfattere fra Danmark
Dansksprogede forfattere fra Danmark
Danskere i 2000-tallet
Anna Lin

Anna Lin Lundsgaard (født 1. juli 1996 i Odense) er en dansk tv-vært. 
Hun blev et kendt ansigt, da hun var vært på “Ultra nyt”. Sidenhen har hun været vært på “Kender du typen”.

I februar 2021 blev det annonceret, at hun skulle overtage Mads Steffensens værtsrolle på “Kender du typen”.
Den 27. September 2022 annoncerede Anna, at hun stopper som vært på “Kender du typen”. Kender du typen? 

Hun var vært på børnenes MGP, sammen med Jacob Riising i februar 2021. I 2022 var hun igen vært på MGP, denne gang med Stephania Potalivo.

Referencer

Eksterne henvisninger 
 

 

Tv-værter fra Danmark 
Ansatte i DR
Personer fra Odense
Patvinsuo Nationalpark

Patvinsuo Nationalpark () er en nationalpark i den nordlige Karelen-region i Finland, i kommunerne Lieksa og Ilomantsi. Den blev grundlagt i 1982 og dækker et areal på 105 km². Der er 80 kilometer afmærkede vandrestier i området. Parken har moser, tidligere drevne skove og svedjebrugsområder og nogle urskovsområder. Suomujärvi-søen ligger i det nordøstlige område i parken.

Referencer 

 Nationalparks.fi - Patvinsuo National Park
 

Biosfærereservater i Finland
Nationalparker i Finland
IUCN Kategori II
Lieksa

Lieksa er en by og en kommune i Finland .

Det ligger i regionen nordlige Karelen og har en befolkning på 10.799 (31. juli 2020), og dækker et areal på 4.067,6 km², hvoraf 649,14 km² er vand. Befolkningstætheden er 3,17 indb./km². Nabokommunerne er Ilomantsi, Joensuu, Juuka, Kontiolahti, Kuhmo og Nurmes.

Kommunen er ensproget finsk .

Byen Lieksa blev etableret i 1973, da købstaden Lieksa og Pielisjärvi kommune blev lagt sammen.

Kilder og henvisninger 

 By Lieksa - Officiel side
 Lommefakta
 Lieksa dagligt foto - Uofficielt dagligt foto

Byer i Finland
César Milstein

César Milstein CH FRS (født 8. oktober 1927, død 24. marts 2002) var en argentinsk biokemiker, der forskede i antifstof. Milstein modtog nobelprisen i fysiologi eller medicin i 1984 sammen med Niels Kaj Jerne og Georges J. F. Köhler for hybridoma-teknikken til fremstilling af monoklonale antistoffer.

Referencer 

Medlemmer af Royal Society
Modtagere af Copleymedaljen
Biokemikere
Nobelprismodtagere fra Argentina
Nobelprismodtagere i medicin
Wolfprismodtagere i medicin
Alumni fra University of Cambridge
Pieksämäki

Pieksämäki (Finsk udtale: [ˈPie̞̯ks̠æˌmæki]) er en by og kommune i Finland . Det ligger ved søen Pieksänjärvi, i Södra Savolax, ca. 75 kilometer nord for Mikkeli, øst for Jyväskylä og 95 km syd for Kuopio. Byen har en befolkning på 17.544 mennesker (31. juli 2020) og dækker et areal på 1.836, 22 km² heraf er 266.76 km² vand. Befolkningstætheden er 11,18 indb./km². Nabokommunerne er Hankasalmi, Joroinen, Juva, Kangasniemi, Leppävirta, Mikkeli, Rautalampi og Suonenjoki.

Byen Pieksämäki blev dannet den 1. januar 2007 med sammenlægningen af kommunerne Pieksämäki og Pieksänmaa.

Pieksämäki jernbanestation er et vigtigt knudepunkt for det finske jernbanenet, og Savo Jernbanemuseum ligger i området.

Diaconia University of Applied Sciences har en campus i Pieksämäki.

Kommunen er ensproget finsk.

Kilder og henvisninger 

 Byen Pieksämäki - Officiel hjemmeside
 Besøg Pieksämäki - Officiel turistside

Byer i Finland
Kommuner i Södra Savolax
Georgij Mikhailovitj af Rusland (1863-1919)

Storfyrst Georgij Mikhailovitj af Rusland () (23. august 1863 – 28. januar 1919) var en russisk storfyrste, der var søn af storfyrst Mikhail Nikolajevitj af Rusland og prinsesse Cecilie af Baden. Storfyrst Georgij blev myrdet af bolsjevikkerne under den Russiske Revolution.

Huset Holsten-Gottorp-Romanov
Kongelige fra Rusland
Personer fra Sankt Petersborg
Edward Theuns

Edward Theuns (født 30. april 1991 i Gent) er en cykelrytter fra Belgien, der er på kontrakt hos .

Karriere 
I 2014 blev Theuns professionel hos . Her kørte han to sæsoner, inden han skiftede til  på en toårig kontrakt. I 2018-sæsonen kørte han for , inden han i 2019 skiftede tilbage til . Kontrakten blev samme år forlænget, så parterne har en aftale til og med 2021.

Referencer

Eksterne henvisninger 

 
 
 

Mandlige cykelryttere fra Belgien
Grand Prix Alanya 2021

Grand Prix Alanya 2021 var den 4. udgave af det tyrkiske cykelløb Grand Prix Alanya. Det 147,6 km lange linjeløb blev kørt den 6. februar 2021 med start og mål i Alanya. Det blev kørt dagen før Grand Prix Gazipaşa, som har samme arrangør. Løbet er en del af UCI Europe Tour 2021.

Løbet blev vundet af italienske Davide Gabburo fra Bardiani CSF Faizanè. Filippo Colombo og Alessandro Tonelli rundede podiet af.

Resultater

Hold og ryttere

Eksterne henvisninger 
 
 

2021
UCI Europe Tour 2021
Grand Prix Gazipaşa 2021

Grand Prix Gazipaşa 2021 var den 3. udgave af det tyrkiske cykelløb Grand Prix Gazipaşa. Det 157,6 km lange linjeløb blev kørt den 7. februar 2021 med start og mål i Gazipaşa. Det blev kørt dagen efter Grand Prix Alanya, som har samme arrangør. Løbet var en del af UCI Europe Tour 2021.

Vinder af løbet blev hviderussiske Raman Tsisjkow fra kontinentalholdet BelAZ. Mamyr Stasj og Alan Banaszek tog sig af anden- og tredjepladsen.

Resultater

Hold og ryttere

Eksterne henvisninger 
 
 

2021
UCI Europe Tour 2021
Tove Søby

Tove Goltermann Søby (født Tove Nielsen 23. januar 1933 i København) er en dansk kajakroer, som tilhørte verdenseliten i midten af 1950'erne.

Som Tove Nielsen vakte hun første gang international opmærksomhed, da hun vandt VM-bronze i 1954 i enerkajak på 500 m.

Hun blev nummer to i kampen om Årets Fund i 1956 efter cykelrytteren Palle Lykke Jensen, og hun vandt kampen om at komme til OL 1956 i Melbourne i kamp mod Bodil Svendsen.

Ved legene vandt hun først sit indledende heat, og i finalen kom kampen om guldet til at stå mellem Elisaveta Dementeva fra Sovjetunionen og tyske Therese Zenz og endte i den rækkefølge, mens Tove Søby fik bronze.

Søby indstillede sin elitekarriere kort efter OL.

Referencer

Eksterne henvisninger 
  

Personer fra København
Kanoroere fra Danmark
Olympiske bronzemedaljevindere fra Danmark
Medaljevindere ved sommer-OL 1956
Deltagere for Danmark ved sommer-OL 1956
Ribe Slipperne

Slipperne i Ribe er nogle smalle åbne arealer, der findes mellem de enkelte huse, men også nogle der er så brede, at de indgår i infrastrukturen og er navngivet.

Deres formål er ikke dokumenteret. Da alle de navngivne slipper har et let fald fra sydvest mod nordvest og Ribe Å, menes deres formal at være, at lede vand væk fra husene og gaderne.

Bredeslippe 
Bredeslippe er den vestligste slippe og løber fra Grønnegade til Skibbroen

Skomagerslippe 
Skomagerslippe løber fra Grønnegade og til Skibbroen

Mellemslippe 
Mellemslippe løber fra Grønnegade og til Skibbroen

Smalleslippe 
Smalleslippe løber fra Grønnegade og til Skibbroen

Peder Dovns Slippe 
Peder Dovns Slippe løber fra Stenbogade og ned til Sortebrødregade

Kølholts Slippe 

Kølholts slippe løber i forlængelse af Peder Dovns Slippe fra Sortebrødregade og ned til Ribe Å

Jens Kølholt, var en guldsmed, der boede i huset på den nordvestlige side af slippen. Jens kom til Ribe som 25 årig og giftede sig med den 61 årige Margrethe.

Margrethe var enke efter en af byens to guldsmede og hun ejede stadigvæk bevillingen til guldsmedeerhvervet.

Som 81-årig døde Margrete og den 45 årige Jens Kølholt ægtede herefter Abigal Marie, der var datter af den anden guldsmed i byen.

Jens Kølholt var en driftig mand i Ribe, hvor han blandt andet også havde øl og brændevinssalg. Og meget tyder på, at der var tale om en beværtning i stueetagen i huset ved Kølholts Slippe.

Byens tidligere arkivar og æresborger, C.N. Termansen gjorde engang et fund i arkivet; Nemlig en skrivelse, hvori en stakkels kone klager ynkeligt til politimesteren over, at hun må gå på gaden og vente på sin mand, der svirede i beværtningen i Kølholts Slippe. Hun anmoder nu om politiets bistand til at få gjort ende på nattestedet.

Jens Kølholt døde i 1775 og hans gravmæle (for hele husstanden) findes den dag i dag i Processionsgangen, ved Ribe Domkirke

Reference 

Gader i Ribe
Sergej Taboritskij

Sergej Vladimirovitj Taboritskij (russisk: Сергей Владимирович Таборицкий, født den 12. august 1897, død den 16. oktober 1980) var en russisk nationalist og monarkist, der i 1922 skød Vladimir Dimitrevitj Nabokov, far til den russiske forfatter Vladimir Nabokov. Han flyttede til Tyskland, var medlem af NSDAP fra 1942 og samarbejdede med Gestapo. Han fornægtede hele livet sin jødiske afstamning og påstod at nedstamme fra en opdigtet russisk adelsslægt. Kort før 2. verdenskrigs afslutning flygtede han fra Berlin og boede i Limburg an der Lahn, hvor han af og til skrev i monarkistiske blade.

Politisk involverede personer
Personer fra Sankt Petersborg
Petkeljärvi Nationalpark

Petkeljärvi Nationalpark ( ) er en nationalpark i Ilomantsi i regionen Norra Karelen i Finland. Den blev grundlagt i 1956 og dækker et areal på 6 km². Dens seværdigheder er nogle værdifulde åse, og befæstninger fra fortsættelseskrigen, hvoraf nogle er blevet renoveret. Parkens vegetation består for det meste af lyse skove med skovfyr. Parken hører sammen med Patvinsuo Nationalpark, til de nordkarelske biosfærereservater under UNESCO, der samlet har et areal på 4.407,45 km².

Kilder og henvisninger 

 Outdoors.fi: Petkeljärvi National Park
 

Biosfærereservater i Finland
Nationalparker i Finland
IUCN Kategori II
Begrænset Hartree-Fock

Begrænset Hartree-Fock (engelsk: Restricted Hartree-Fock, RHF) er en variant af Hartree-Fock-approksimationen, hvor det antages, at elektroner med forskelligt spin eksisterer i de samme rumlige orbitaler.

Orbitalerne 
I Hartree-Fock-metoden approksimeres bølgefunktionen for et system af  elektroner med en Slater-determinant af  spinorbitaler:

hvor hver spinorbital  kan skrives som produktet af en rumlig orbital  og en spin-funktion  eller :

I RHF har hver rumlig orbital både en - og en -elektron, hvorfor der kun er brug for  rumlige orbitaler.

Kildehenvisninger 

Kvantekemi
Inge Borgstrøm

Inge Borgstrøm (født i 1957) er en dansk pensioneret badmintonspiller.

Hun vandt bronzemedaljen ved  verdensmesterskabet i badminton i 1977 i kvindernes double med Pia Nielsen.

Referencer

Eksterne henvisninger 
  

 
Badmintonspillere fra Danmark
Metsähallitus

Metsähallitus  (forststyrelsen på svensk, Meahciráđđehus  på samisk) eller Skovstyrelsen er en finsk statslig styrelse som forvalter godt 12 millioner hektar statsejet skov- mark- og vandområder. Dens virksomheder omfatter både skovdrift og offentlige forvaltningsopgaver.

Metsähallitus administrerer blandt andet nationalparker i Finland og andre naturreservater på statligt område, sammenlagt 9,1 millioner hektar statslig jord og 3,4 millioner hektar vandområde. Heraf er 3,9 millioner hektar land og 3,2 millioner hektar vand beskyttede naturområder. Sammenlagt er der 40 nationalparker, 19 naturreservater og omkring 500 andre beskyttede områder samt 12 ødemarksområder.

Metsähallitus blev grundlagt i 1859 som et embedsværk for skovdrift og -beskyttelse.

Webstedet Utinaturen 
Metsähallitus driver webstedet Utinaturen.fi som indeholder information om friluftsliv, og især beskrivelser af nationalparker, vildmarksområder (Vildmarksområder i Finland), naturreservater, strøområder og andre udflugtsmål, men også gode råd om ture og lignende.

Kilder og henvisninger 

 Officiel webside svensk version hentet 6. februar 2021
 Forststyrelsens korttjeneste

Naturbeskyttelse i Finland
Nationalparker i Finland
Aleksandr Mikhailovitj af Rusland

Storfyrst Aleksandr Mikhailovitj af Rusland (; ) (13. april 1866 – 26. februar 1933) var en russisk storfyrste, flådeofficer, forfatter og opdagelsesrejsende, der var søn af storfyrst Mikhail Nikolajevitj af Rusland og prinsesse Cecilie af Baden. Gennem sit ægteskab med storfyrstinde Ksenija Aleksandrovna af Rusland var han svoger til kejser Nikolaj 2. af Rusland og fungerede som hans rådgiver.

Børn 
Aleksandr og Ksenija fik 7 børn. Ingen af børnene indgik standsmæssige ægteskaber.

 Prinsesse Irina (1895–1970) gift med fyrst Felix Jusupov
 Prins Andrej (1897–1981) gift med donna Elisabetha Ruffo (1886–1940)
 Prins Fjodor (1898–1968) gift med fyrstinde Irina Palej (1903-1990) (skilt 1936)
 Prins Nikita (1900–1974) gift med Maria Vorontzova-Dashkova (1903-1997)
 Prins Dmitrij (1901–1980) 
 Prins Rostislav (1902–1978)
 Prins Vasilij (1907–1989)

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Philipp Schmiedl

Philipp Schmiedl (23. juni 1997) er en østrigsk fodboldspiller, som spiller i ungarnske fodboldklub Mezokovesd Zsory. Han er central forsvarsspiller.

Klubkarriere 
Han fik sin professionelle debut den 29. juli 2018 i Østrigs andenbedste liga for klubben Juniors OÖ i en kamp mod Wacker Innsbrucks reservehold.

Den 23. juli 2019 skrev han under på en 2-årig kontrakt med SCR Altach. Han fik sin debut i den østrigske Bundesliga den 15. september 2019 for Altach i en kamp mod St. Pölten.

Den 3. oktober 2020 skrev Schmiedl under på en 4-årig kontrakt med SønderjyskE.

Referencer 

Fodboldspillere fra SønderjyskE
Fodboldspillere fra Østrig
Personer fra Østrig
Bård Finne

Bård Finne (født 13. februar 1995) er en norsk fodboldspiller som spiller for SK Brann i den næst bedste norske liga. 

Finne er født i Bergen, hvor han spillede for den lokale klub Trane og senere Nymark. I 2012 skrev han under på sin første professionelle klub med SK Brann, og spillede 26 kampe i den bedste norske række, Eliteserien i sæsonerne 2012 og 2013, før han i 2014 skriftede til den tyske klub 1. FC Köln. Finne spillede i Köln i to år, før han i januar 2016 skiftede til en anden tysk klub, 1. FC Heidenheim, grundet manglende spilletid i Köln. I januar 2017 forlod han Tyskland og skrev kontrakt med Oslo-klubben Vålerenga, hvor han skulle hjælpe dem i bundstriden i Eliteserien. Han fik debut den 3. april 2017 i en 1–0 sejr over Viking. Her blev han sågar matchvinder, da han scorede kampens eneste mål i klubbens 1-0 sejr.

I efteråret 2020 skrev Finne under på en kontrakt med SønderjyskE. Han var i det sidste halve år af sin kontrakt i Vålerenga og kunne derfor skrive under på en fri transfer. Han tiltrådte i Haderslev-klubben den 1. januar 2021.

Referencer

Fodboldspillere fra Norge
Fodboldspillere fra SønderjyskE
Personer fra Bergen
Personer fra Norge
Vildmarksområder i Finland

Vildmarksområder i Finland (, ) i Finland er fjerntliggende områder, der er naturreservater efter IUCNs kategori Ib – Wilderness Area: vildmarker og/eller kategori VI – Beskyttede områder med bæredygtig brug af naturressourcer. Områderne blev oprettet i 1991 for at bevare deres vildmarkskarakter, den samiske kultur og samernes naturlige livsgrundlag. Der er 12 sådanne områder, som alle er beliggende i det nordlige Lapland. Reservaterne dækker et areal på 14.890 km2 . Alle reserver forvaltes af den finske skovadministration Metsähallitus.

 Hammastunturi vildmarksområde
 Kaldoaivi vildmarksområde
 Kemihaara vildmarksområde
 Käsivarsi vildmarksområde
 Muotkatunturi vildmarksområde
 Paistunturi vildmarksområde
 Pulju vildmarksområde
 Pöyrisjärvi vildmarksområde
 Tarvantovaara vildmarksområde
 Tsarmitunturi vildmarksområde
 Tuntsa vildmarksområde
 Vätsäri vildmarksområde

Kilder og henvisninger 

 Vildmarker i Finland
 Nationalparker, vandreområder, vildmarksområder

Naturbeskyttelse i Finland
Lappland
Emil Holm (fodboldspiller)

Emil Alfons Holm (født 13. maj 2000 i Göteborg), er en svensk fodboldspiller som spiller for Atalanta B.C., udlejet fra Spezia.

Eksterne henvisninger 
 

Fodboldspillere fra Sverige
Fodboldspillere fra SønderjyskE
Personer fra Sverige
Personer fra Göteborg
Nybøl (Stenbjergkirke)

Nybøl (dansk) eller Nübel (tysk) er en landsby beliggende nordvest for Stenbjergkirke i det nordlige Angel i Sydslesvig. Administrativt hører Nybøl under Stenbjergkirke Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen under Kværn Sogn. Sognet lå i Ny Herred (Flensborg Amt, Sønderjylland), da området tilhørte Danmark.

Nybøl er første gang nævnt 1423. Den vest for Nybøl beliggende parcelbyen Nybølmark (ty. Nübelfeld) er første gang nævnt 1685. I 1864 nævnes her en oliemølle, et sæbesyderi og et pottemageri. Navnet Nybølskov er første gang dokumenteret 1632. Med under Nybøl regnes også bebyggelserne Butkær (Bortkayr), Grøftsholt (på dansk også Grebsholt, tysk Gräfsholz) med Hasselhøj (Hasselhy), Rødeled (Rodeheck), Skjold og Ulfsbro (Wolfsbrück). Den på grænsen til Dollerup beliggende Butkær er første gang nævnt 1650. Navnet er afledt af adj. but for stump, efterleddet er -kær. Grøftholt/Grebsholt er første gang nævnt 1599. Hasselhøj er første gang nævnt 1599, navnet er afledt af trænavnet (skov)hassel (angeldansk hessel). Den ved grænsen til Hatlund beliggende Rødeled er første gang nævnt 1599. Skjold er også første gang 1599. Udtale med lang vokal er palatalt, sb Skjold, brugt om en bakke. Ulfsbro er første gang nævnt 1685. De ældste skrivemåder tyder på, at forleddet er gen. af sb. ulve eller af mandsnavnet glda. Ulf.

Nybøl gods har sin oprindelse fra et gods i Kalleby og tilhørte i flere hundrede år adelsfamilien v. d. Hagen. I 1618 blev godset solgt til Hertug Hans den Yngre, som lod bygge et ny bygning med kapel. Efter hertug Hans død tilfaldt godset hans søn Hertug Philip og dens efterkommere, de lyksborgske hertuger, efter hvis uddøen 1779 kongen blev den egentlige godsbesidder. Allerede i 1755 blev godset parcelleret og godsbygningerne nedbrudt i 1755. Til Nybøl gods hørte de to avlsgårde Kastrup/Frederiksdal (således kaldt af hertug Frederik, der 1750 opførte en ny bygning på det af hertug Philip anlagte Sofiedal, i daglig tale kaldt Kastrup) og Filipsdal.

Nybøl udgjorde 1871 sammen med Grøftsholt/Grebsholt, Lille Kværn og Rødeled en selvstændig kommune. Nybølmark og Nybølmose hørte under Kalleby Kommune. I 1970 fusionerede Nybøl med nabokommunen Kværn. Siden 2013 fandt Kværn og Stenbjergkirke kommuner en ny administrativ enhed i den nye stor-kommune Stenbjergkirke.

Landsbyer og bebyggelser i omegnen er Kalleby i nord, Rojkær i nordøst, Hatlund i øst, Kværn i syd, Dollerup med Låsled i vest og Dybgrav i nordvest.

Noter 

Stenbjergkirke
Kalleby

Kalleby er en landsby beliggende nordvest for Stenbjergkirke i det nordlige Angel i Sydslesvig. Administrativt hører Kalleby under Stenbjergkirke Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen under Kværn Sogn. Sognet lå i Ny Herred (Flensborg Amt, Sønderjylland), da området tilhørte Danmark.

Kalleby er første gang nævnt 1435. Stednavnet står i forbindelse med mandsnavnet gen. Kalli. I 1864 nævnes her en kro og en skole. Skolesproget var i årene før 1864/1866 dansk. Med under Kalleby hørte tidligere et kåd (husmandssted) i Dybgrav (ty. Tiefengrund) og to i Rævegrav (Fuchsgraben). Nord for landsbyen ligger den tidligere danske domæneskov Horskobbel. I 1871 dannede Kalleby med Nybølmark, Nybølmose samt dele af Dybgrav en selvstændig kommune. I 1970 kom Kalleby under Kværn, i 2013 under Stenbjergkirke Kommune. 

Bebyggelser og landsbyer i omegnen er Kastrup i nord, Rojkær og Gingtoftholm i øst, Nybølmark i syd og Vejgab og Dybgrav i vest.

Noter 

Stenbjergkirke
Landsbyer
Victor Horn

Victor Horn (1919-2008) var en modstandsmand, politiassistent og medstifter af foreningen Niels Ebbesens Venner. Han kom fra Mesing ved Skanderborg, og kom ind i politiet i 1943 efter en kort periode i civilforsvaret. Efter en periode i København, kom han til Kolding, hvor han kom i forbindelse med modstandsbevægelsen. 

Horn arbejdede som sabotør i sydjyske områder under dæknavnet Hans Christensen. Han gik i 1944 under jorden og ind i en sabotagegruppe, og blev designeret kaptajn i de allieredes styrker, men tyskerne fandt hans uniform, og han blev eftersøgt. Flere gange var han i livsfare, og 15. marts 1945 gik det galt. Han blev under flugt fra Gestapo skudt, først i anklen og derefter i maven. Han overlevede, sad i Kolding arrest frem til befrielsen, og fortsatte i politiet efter krigen til hans pensionering i 1986. 

I 1960'erne var horn på tjeneste hos FN på Cypern med afstikkere til Jerusalem og Kairo. Fra 1977 var han formand for foreningen Niels Ebbesens Venner, der uddeler Niels Ebbesen Medaljen og komiteen til bevarelse af Mindelunden i Skæring. Han var desuden kredsformand i Danmarks-Samfundet i Rønde og repræsentant for De allieredes Våbenfæller i Århus. Han var medlem af Frihedskampens Veteraner, Våbenbrødrene i Aarhus og af Fouat – Foreningen af Officerer Uden for Aktiv Tjeneste.

Kilder og henvisninger

Modstandsfolk fra Danmark
Variationsmetode (kvantemekanik)

En variationsmetode er inden for kvantemekanikken en metode til at finde approksimative løsninger til Schrödinger-ligningen, når et system er for kompliceret til at blive løst eksakt. Variationsmetoden finder derfor stor anvendelse inden for kvantekemien, hvor den bruges til at regne på systemer med flere atomer.

Generelt 
Generelt handler variationsmetoden om at finde en løsning til den tidsuafhængig Schrödinger-ligning

hvor  er tilstanden - repræsenteret med en bølgefunktion - der ønskes fundet, mens  er Hamilton-operatoren, der beskriver systemets kinetiske og potentielle energi, og  er systemets energi. Operatoren virker således på en tilstand, hvilket giver den samme tilstand gange en konstant. Den tidsuafhængige Schrödinger-ligning er altså en egenværdi-ligning.

Variationsmetoden starter med at gætte på en løsning . Da enhver bølgefunktion kan skrives som en kombination af de egentlige egentilstande , kan dette gæt altså også skrives sådan:

Forventningsværdien for energien er:

Skrevet med egentilstandene giver dette:

hvor  er energien for hver energitilstand, og det er anvendt, at egentilstandende er ortonormale.

Da et gennemsnit af de forskellige energitilstande aldrig kan blive mindre end den mindste energi , må det gælde, at den gættede bølgefunktion altid giver en energi større end eller lig med grundtilstanden:

 
I variationsmetoden gælder det derfor om at variere bølgefunktionen, indtil den mindste energi er fundet. Derved findes en estimeret bølgefunktion for systemets grundtilstand samt en øvre grænse for grundtilstandsenergien.

Kildehenvisninger 

Kvantemekanik